smcproject/ml-wiki-sentences huggingface dataset:
തീ കൊളുത്തുന്നതിന്റെ രഹസ്യം തനിക്ക് വെളിപ്പെടുത്തിയ ദൈവത്തെ ഹുഷാങ് സന്തോഷിപ്പിക്കുകയും സ്തുതിക്കുകയും ചെയ്തു.
എന്നിട്ട് അദ്ദേഹം പ്രഖ്യാപിച്ചു: "ഇത് ദൈവത്തിൽ നിന്നുള്ള പ്രകാശമാണ്, അതിനാൽ നാം അതിനെ ആദരിക്കണം."
മതപരമായ വിശ്വാസങ്ങൾ അനുസരിച്ച്, പ്രകാശം, അഗ്നി, ഊർജ്ജം എന്നിവയുടെ പ്രാധാന്യം അനുസ്മരിക്കുന്ന ജഷ്ൻ-ഇ സദെ; ദൈവത്തിൽ നിന്നുള്ള പ്രകാശം അവന്റെ സൃഷ്ടികളുടെ ഹൃദയങ്ങളിൽ കാണപ്പെടുന്നതായി സങ്കൽപ്പിക്കുന്നു.
പുരാതന കാലത്ത്, തീ കൊളുത്തിയാണ് ജഷ്ൻ-ഇ സദെ ആഘോഷിച്ചിരുന്നത്.
സൊരാസ്ട്രിയക്കാരെ സംബന്ധിച്ചിടത്തോളം സദെയ്ക്കുള്ള പ്രധാന ഒരുക്കം അക്കാലത്തും ഇന്നും ചില ഭാഗങ്ങളിൽ ആഘോഷത്തിൻറെ തലേദിവസം തീ കത്തിക്കുന്നതിനുള്ള വിറകു ശേഖരിക്കലാണ്.
അവലംബം Festival of Sadeh Iran Chamber Society By: Massoume Price, December 2001 ↑ ↑ ↑ Bahrami, Askar, Jashnha-ye Iranian, Tehran, 1383, p. 51.
സദ്ദാം ഹുസൈൻ ഇംഗ്ലീഷ് വിലാസം https://ml.wikipedia.org/wiki/Saddam_Hussein
1979 ജൂലൈ 16  മുതൽ 2003 ഏപ്രിൽ 9 വരെയുള്ള കാലഘട്ടത്തിൽ ഇറാഖിന്റെ പ്രസിഡണ്ടായിരുന്ന വ്യക്തിയാണ് സദ്ദാം ഹുസൈൻ അബ്ദ് അൽ-മജീദ് അൽ-തിക്രിതി (അറബി: صدام حسين عبد المجيد التكريتي ‎ ) (ജനനം: ഏപ്രിൽ 28 , 1937 , മരണം - ഡിസംബർ 30 , 2006 ).
അറബ് വിപ്ലവ സോഷ്യലിസ്റ്റ് ബാത്ത് പാർട്ടിയുടെ ഒരു പ്രമുഖാംഗമായിരുന്ന അദ്ദേഹം, പിന്നീട് ബാഗ്ദാദ് ആസ്ഥാനമായുള്ള ബാത്ത് പാർട്ടിയുടേയും അതിന്റെ പ്രാദേശിക സംഘടനയും അറബ് ദേശീയതയുടെയും അറബ് സോഷ്യലിസത്തിന്റെയും സമന്വയമായ ബാത്തിസത്തെ പിന്തുണച്ചിരുന്ന ഇറാഖി ബാത്ത് പാർട്ടിയിലേയും അംഗമായിരുന്നുകൊണ്ട് ഇറാഖിൽ പാർട്ടിയെ അധികാരത്തിലെത്തിച്ച 1968 ലെ അട്ടിമറിയിൽ (പിന്നീട് ജൂലൈ 17 വിപ്ലവം എന്ന് വിളിക്കപ്പെട്ടു) ഒരു സുപ്രധാന പങ്ക് വഹിച്ചു.
രോഗാതുരനായ ജനറൽ അഹമ്മദ് ഹസ്സൻ അൽ ബക്കറിനു കീഴിൽ ഉപരാഷ്ട്രപതിയെന്ന നിലയിലും സർക്കാരിനെ അട്ടിമറിക്കാൻ പല ഗ്രൂപ്പുകൾ തക്കം പാർത്തിരുന്ന സമയത്തും സദ്ദാം ശക്തമായ ഒരു സുരക്ഷാ സേനയെ സൃഷ്ടിച്ചുകൊണ്ട് സർക്കാരും സായുധ സേനയും തമ്മിലുള്ള സംഘർഷങ്ങൾ കർശനമായി നിയന്ത്രിക്കുന്നതിൽ വിജയിച്ചു.
1970 കളുടെ തുടക്കത്തിൽ സദ്ദാം ഇറാഖ് പെട്രോളിയം കമ്പനിയെയും സ്വതന്ത്ര ബാങ്കുകളെയും ദേശസാൽക്കരിച്ചതൊടെ, പണപ്പെരുപ്പവും മോശം വായ്പകളും കാരണം രാജ്യത്തെ ബാങ്കിംഗ് സംവിധാനം പാപ്പരായിത്തീർന്നു.
ഇറാഖിന്റെ സമ്പദ്‌വ്യവസ്ഥ അതിവേഗം വളരാൻ എണ്ണപ്പണം സഹായിച്ചതിനാൽ 1970 കളിൽ സദ്ദാം സർക്കാർ സംവിധാനങ്ങളിൽ തന്റെ അധികാരം ഉറപ്പിച്ചു.
രാജ്യത്ത് അധികാര സ്ഥാനങ്ങളിൽ കൂടുതലും കൈവശപ്പെടുത്തിയിരുന്നത് ജനസംഖ്യയുടെ വെറും അഞ്ചിലൊന്ന് മാത്രമുള്ളതും ന്യൂനപക്ഷവുമായ സുന്നി അറബികളായിരുന്നു.
നിരവധി വർഷങ്ങളായി ഇറാഖിന്റെ യഥാർത്ഥ ഭരണാധികാരിയെന്നപോലെ പ്രവർത്തിച്ചിരുന്ന സദ്ദാം 1979 ലാണ് പ്രസിഡന്റായി അധികാരമേറ്റത്.
സർക്കാരിനെ അട്ടിമറിക്കാനോ സ്വാതന്ത്ര്യം നേടാനോ ശ്രമിച്ചിരുന്ന നിരവധി പ്രസ്ഥാനങ്ങളെ, പ്രത്യേകിച്ച് ഷിയ, കുർദിഷ് പ്രസ്ഥാനങ്ങളെ അദ്ദേഹം അടിച്ചമർത്തുകയും ഇറാൻ-ഇറാഖ് യുദ്ധത്തിലും ഗൾഫ് യുദ്ധത്തിലും തന്റെ മേൽക്കോയ്മ നിലനിർത്തുകയും ചെയ്തു.
അടിച്ചമർത്തൽ നയത്തിലൂന്നിയ സ്വേച്ഛാധിപത്യമായിരുന്നു സദ്ദാം ഹുസൈന്റെ ഭരണകാലം.
വിവിധ നിർമ്മാർജ്ജനങ്ങളിലും വംശഹത്യകളിലും സദ്ദാം സർക്കാരിന്റെ സുരക്ഷാ സേവന വിഭാഗങ്ങൾ കൊലപ്പെടുത്തിയ മൊത്തം ഇറാഖികളുടെ എണ്ണം 250,000 ആണെന്ന് കണക്കാക്കപ്പെടുന്നു.
സദ്ദാമിന്റെ ഇറാനിലെയും കുവൈത്തിലെയും ആക്രമണങ്ങളും ലക്ഷക്കണക്കിന് മരണങ്ങൾക്ക് കാരണമായതായി പറയപ്പെടുന്നു.
2003 ൽ അമേരിക്കയുടെ നേതൃത്വത്തിലുള്ള സഖ്യസൈന്യം സദ്ദാമിനെ പുറത്താക്കുകയെന്ന ലക്ഷ്യത്തോടെ ഇറാഖിനെ ആക്രമിച്ചു.
യുഎസ് പ്രസിഡന്റ് ജോർജ്ജ് ഡബ്ല്യു. ബുഷും ബ്രിട്ടീഷ് പ്രധാനമന്ത്രി ടോണി ബ്ലെയറും ഇറാഖ് വൻ നാശനഷ്ടങ്ങൾ വിതയ്ക്കുന്ന ആയുധങ്ങൾ കൈവശം വച്ചിട്ടുണ്ടെന്നും അൽ-ക്വൊയ്ദയുമായി ബന്ധമുണ്ടെന്നും തെറ്റായി ആരോപിച്ചു.
സദ്ദാമിന്റെ ബാത്ത് പാർട്ടി പിരിച്ചുവിടപ്പെടുകയും രാജ്യത്തെ ആദ്യത്തെ ജനാധിപത്യപരമായ തിരഞ്ഞെടുപ്പ് നടക്കുകയും ചെയ്തു.
2003 ഡിസംബർ 13 ന് പിടിക്കപ്പെട്ട ശേഷം സദ്ദാം ഹുസൈന്റെ വിചാരണ ഇറാഖിലെ ഇടക്കാല സർക്കാരിനു കീഴിൽ നടന്നു.
1982 നവംബർ 14 ന് 148 ഇറാഖി ഷിയകളെ കൊന്നതുമായി ബന്ധപ്പെട്ട് മനുഷ്യരാശിക്കെതിരായ കുറ്റകൃത്യങ്ങൾ ആരോപിക്കപ്പെട്ട സദ്ദാമിനെ ഒരു ഇറാഖി കോടതി തൂക്കിക്കൊല്ലുന്നതിന് വിധിച്ചു.
2006 ഡിസംബർ 30 ന് അദ്ദേഹം വധിക്കപ്പെട്ടു.
വടക്കൻ ഇറാഖിൽ ടൈഗ്രീസ് നദിക്കരയിലുള്ള തിക്രിത്ത് പട്ടണത്തിൽ നിന്നും എട്ടു കിലോമീറ്റർ അകലെയുള്ള അൽ-അവ്ജ ഗ്രാമത്തിൽ സുബഹ് തുൽഫയുടെയും ഹുസൈൻ അൽ മജീദിന്റെയും മകനായി 1937 ഏപ്രിൽ 28 -ന് സദ്ദാം ജനിച്ചു.
സദ്ദാമിന്റെ ചെറുപ്പത്തിലെ പിതാവ് മരിച്ചിരുന്നു.
പിന്നീട് അമ്മാവനായ ഖൈരള്ള തുൽഫയുടെ സംരക്ഷണയിലാണ് സദ്ദാം വളർന്നത്.
ഇറാഖ് സൈന്യത്തിൽ ഉദ്യോഗസ്ഥനായിരുന്നു ഖൈരള്ള.
രാജകുടുംബത്തെയും അവരെ പിന്തുണക്കുന്ന ബ്രിട്ടനെയും എതിർത്തതിന്റെ പേരിൽ അദ്ദേഹം ജയിലിലായി.
അതോടെ സദ്ദാമിന്റെ ജീവിതം കഷ്ടത്തിലായി.
അമ്മയുടെ അടുത്ത് മടങ്ങിയെത്തിയ സദ്ദാമിനെ രണ്ടാനഛൻ തരം കിട്ടിയപ്പോഴൊക്കെ കഠിനമായി ദ്രോഹിച്ചു.
അവരുടെ ദ്രോഹം ആ കൊച്ചു ബാലനു സഹിക്കാവുന്നതിനപ്പുറമായിരുന്നു.
അങ്ങനെ അവൻ ആദ്യമായി ആയുധമെടുത്തു.
കയ്യിൽ കിട്ടിയതൊക്കെയെടുത്ത് അവൻ അവരെ ആക്രമിക്കാൻ തുടങ്ങി.
അഞ്ചു വർഷത്തിനു ശേഷം ഖൈരള്ള ജയിൽമോചിതനായി.
സദ്ദാം വീണ്ടും അദ്ദേഹത്തിന്റെ സംരക്ഷണയിലായി.
അദ്ദേഹം സദ്ദാമിനെ തിക്രിത്തിലെ സ്കൂളിൽ ചേർത്തു.
സ്കൂളിലെ ഏറ്റവും പ്രായം ചെന്ന കുട്ടിയായിരുന്നു സദ്ദാം.
ഒരു വർഷത്തെ സ്കൂൾ പഠനത്തിനു ശേഷം സദ്ദാം അമ്മാവനൊപ്പം ഇറാഖിന്റെ തലസ്ഥാനമായ ബാഗ്ദാദിലേക്കു പോയി;പഠനം തുടർന്നു.
ഒപ്പം രാക്ഷ്ട്രീയത്തിലുമിറങ്ങി.
ആറടി രണ്ടിഞ്ച് ഉയരം.
ആരും അടുക്കാൻ മടിക്കുന്ന പ്രക്രതം.
ഇതെല്ലാമായപ്പോൾ രാക്ഷ്ട്രീയത്തിൽ സദ്ദാമിനു നല്ലൊരു ഭാവി തുറന്നു കിട്ടി.
അങ്ങനെ 1957 -ൽ സദ്ദാം ബാത്ത് പാർട്ടിയിൽ അംഗമായി.
ജൂലൈ 14-ന് അബ്ദുൾ കരീം ഖാസിമിന്റെ നേത്രത്വത്തിൽ ഒരു സംഘം സൈനികർ ഫൈസൽ രാജാവിനെയും രാജകുടുംബങ്ങളെയും വെടിയുണ്ടക്കിരയാക്കി.
തുടർന്ന് ഖാസിമിന്റെ നേതൃത്വത്തിൽ ഇറാഖിൽ പുതിയ സർക്കാർ അധികാരത്തിലെത്തി.
കമ്യൂണിസ്റ്റ് പാർട്ടിയുടെയും ബാത്ത് പാർട്ടിയുടെയും പിന്തുണ ഖാസിമിനുണ്ടായിരുന്നു.
എന്നാൽ അറബ് ഐക്യത്തിനു വേണ്ടി പ്രവർത്തിക്കാൻ വിസമ്മതിച്ചതോടെ പാർട്ടിയുടെ നോട്ടപ്പുള്ളിയായി.
1959 -ൽ ഖാസിമിനെ വധിക്കാൻ നടത്തിയ ശ്രമത്തിൽ സദ്ദാമും പങ്കാളിയായി.
പക്ഷെ വധശ്രമം പാളി.
സദ്ദാമിനു വേടിയേറ്റതിനെത്തുടർന്ന് സിറിയയിലേക്കും പിന്നീട് ഈജിപ്തിലെ കെയ്റോയിലേക്കും കടന്നു.
2003-ലെ അമേരിക്കയുടെ സൈനിക അധിനിവേശം അദ്ദേഹത്തെ ഭരണത്തിൽ നിന്നും നിഷ്കാസിതനാക്കി.
ബാത്ത് പാർട്ടിയുടെ തലവൻ ആയിരുന്ന അദ്ദേഹത്തിന്റെ ഭരണത്തിൻ കീഴിൽ മതേതര അറബ് വാദം, സാമ്പത്തിക പരിഷ്കാരങ്ങൾ, അറബ് സോഷ്യലിസം, എന്നിവ ഇറാഖ് സ്വീകരിച്ചു.
ഇറാഖിനെ നവീകരിക്കുന്നതിനും അറബ് ഉപഭൂഖണ്ഡത്തിൽ ഇറാഖിനു സ്ഥിരത നൽകുന്നതിനും സദ്ദാമിന്റെ ഭരണം സഹായിച്ചു.
ബാത്ത് പാർട്ടിയെ അധികാരത്തിൽ കൊണ്ടുവന്ന 1968 -ലെ സൈനിക അട്ടിമറിയുടെ ഒരു പ്രധാന സംഘാടകൻ സദ്ദാം ആയിരുന്നു.
ഈ സൈനിക അട്ടിമറി ആണ് ബാത്ത് പാർട്ടിയെ ദീർഘകാല ഭരണത്തിലേക്ക് കൊണ്ടുവന്നത്.
സദ്ദാം - വിചാരണാവേളയിൽ
തന്റെ മാതുലനും അബലനായിരുന്ന പ്രസിഡന്റ് അഹ്മദ് ഹസ്സൻ അൽ-ബക്കർ ന്റെ കീഴിൽ ഉപരാഷ്ട്രപതി ആയിരുന്ന സദ്ദാം സർക്കാരും സൈന്യവുമായുള്ള ഭിന്നതകൾ ശക്തമായി നിയന്ത്രിച്ചു.
ശക്തവും ക്രൂരവുമായ സുരക്ഷാസേനയെ നിർമ്മിച്ച സദ്ദാം തന്റെ അധികാരം സർക്കാരിനു മുകളിൽ ഉറപ്പിച്ചു.
രാഷ്ട്രപതിയായപ്പോൾ സദ്ദാം ഒരു ശക്തമായ സർക്കാർ രൂപവത്കരിച്ചു.
രാജ്യത്ത് ശക്തിയും സ്ഥിരതയും സദ്ദാം ഉറപ്പിച്ചു.
ഇറാഖിനെ സാമ്പത്തിക പുരോഗതിയിലേക്ക് നയിച്ചു.
അദ്ദേഹത്തിന്റെ ഭരണ കാലത്താണ് ഇറാൻ - ഇറാഖ് യുദ്ധം (1980-1988), ഗൾഫ് യുദ്ധം (1991) എന്നിവ നടന്നത്.
തന്റെ ഭരണത്തെ അസ്ഥിരപ്പെടുത്തുന്ന മുന്നേറ്റങ്ങളെ അദ്ദേഹം അടിച്ചമർത്തി.
വടക്കു കിഴക്കൻ മേഖലയിൽ കുർദ്ദ വംശജർക്കെതിരെ അൻഫാൽ ഓപ്പറേഷൻ എന്ന പേരിൽ 6.5 ലക്ഷം പേരെയാണ് സദ്ദാം കൊലപ്പെടുത്തിയത്.
രാസായുധങ്ങൾ പ്രയോഗിക്കപ്പെട്ടു.
ഖുറാനിലെ ഒരു അധ്യായത്തിൻ്റെ പേരാണ് അൻഫാൽ.
പ്രത്യേകിച്ചും വർഗ്ഗീയമായ വിഭജനങ്ങളുടെ പേരിൽ സ്വയംഭരണാവകാശം ആവശ്യപ്പെട്ട വംശീയ-മതപരമായ മുന്നേറ്റങ്ങളെ അദ്ദേഹം ശക്തമായി അടിച്ചമർത്തി.
സുന്നി ഇറാഖികളുടെ ഇടയിലും അറബ് വംശജരുടെ ഇടയിലും അദ്ദേഹം ഒരു ജനകീയ നായകനായി തുടർന്നു.
ഇസ്രായേലിനും അമേരിക്കയ്ക്കും എതിരെ നിലകൊണ്ട ഭരണാധികാരി എന്നതായിരുന്നു ഈ ജനപ്രിയതയ്ക്കു കാരണം.
അമേരിക്കൻ പ്രസിഡൻ്റ് ബുഷ് സദ്ദാമിനോട് അധികാരമൊഴിയാൻ ഉപദേശിച്ചു.
സദ്ദാം ഇത് നിരസിച്ചു.
അമേരിക്ക ഇറാഖിലേക്ക് സൈനിക നീക്കം ആരംഭിച്ചു.
മാസങ്ങളോളം യുദ്ധം തുടർന്നു.
ഇറാഖ് സൈന്യത്തെ കീഴടക്കി സദ്ദാം ഭരണം അവസാനിപ്പിച്ചു.
ഒളിച്ചിരുന്ന സദ്ദാം 2003 ഡിസംബർ 13-നു പിടികൂടപ്പെട്ടു.
നവംബർ 5, 2006-ൽ അദ്ദേഹത്തെ മനുഷ്യത്വത്തിനെതിരായി ഉള്ള കുറ്റങ്ങളുടെ പേരിൽ അദ്ദേഹം തൂക്കിക്കൊലയ്ക്കു വിധിക്കപ്പെട്ടു.
സദ്ദാമിന്റെ അപ്പീൽ പരമോന്നത കോടതി 2006 ഡിസംബർ 26-നു തള്ളി.
ഡോക്ടർമാർ, വക്കീലന്മാർ, ഭരണാധികാരികൾ എന്നിവരുടെ മുന്നിൽ വെച്ച് സദ്ദാം 2006 പെരുന്നാൾ ദിവസം ഡിസംബർ 30 രാവിലെ 6 മണിക്ക് തൂക്കിക്കൊല്ലപ്പെട്ടു.
അമേരിക്കയുടെ നിയന്ത്രണത്തിൽ തെരെഞ്ഞടുപ്പ് നടത്തി ജനാധിപത്യം പുനസ്ഥാപിച്ചു.
കുർദ്ദ് വംശജനായ ജലാൽ തലബാനിയെ പ്രസിഡൻ്റാക്കി.
ബാ-അത് രാഷ്ട്രീയ കക്ഷി അവലംബം ↑ Official State Biography of Saddam Hussein ↑ ↑ Saddam , pronounced [sˁɑdˈdæːm] , is his personal name, and means the stubborn one or he who confronts in Arabic (in Iraq also a term for a car's bumper ).
Hussein (Sometimes also transliterated as Hussayn or Hussain ) is not a surname in the Western sense but a patronymic , his father's given personal name; Abid al-Majid his grandfather's; al-Tikriti means he was born and raised in (or near) Tikrit .
He was commonly referred to as Saddam Hussein , or Saddam for short.
The observation that referring to the deposed Iraqi president as only Saddam is derogatory or inappropriate may be based on the assumption that Hussein is a family name: thus, the New York Times refers to him as "Mr. Hussein" , while Encyclopædia Britannica uses just Saddam .
A full discussion can be found (Blair Shewchuk, CBC News Online ).
↑ Under his government, this date was his official date of birth.
His real date of birth was never recorded, but it is believed to be a date between 1935 and 1939.
From Con Coughlin, Saddam The Secret Life Pan Books, 2003 ( ISBN 0-330-39310-3 ).
↑ executed by hanging after being convicted of crimes against humanity following his trial and conviction ↑ ↑ ↑ ↑ ↑ ↑ ↑ ബാഹ്യ കണ്ണികൾ Wikimedia Commons has media related to Saddam Hussein .
സദൂക്യർ ഇംഗ്ലീഷ് വിലാസം https://ml.wikipedia.org/wiki/Sadducees
ബി.സി രണ്ടാം നൂറ്റാണ്ടു മുതൽ എ.ഡി 70 വരെയുള്ള കാലഘട്ടത്തിൽ യഹൂദമതത്തിൽ നിലനിന്നിരുന്ന ഒരു വിഭാഗമാണ് സദൂക്യർ അഥവാ സദുക്കായർ (ഇംഗ്ലീഷ്: Sadducees ,ഹീബ്രു: צדוקים‎‎ Tzedukim).
സദൂക്യർ എന്ന വാക്കുണ്ടായത്  ബി.സി പത്താം നൂറ്റാണ്ടിൽ ദാവീദിന്റെയും സോളമന്റെയും ഭരണകാലയളവിൽ മഹാപുരോഹിതനായിരുന്ന സാദോക്കുമായി ബന്ധപ്പെട്ടാണ് എന്ന് പല പണ്ഡിതരും അഭിപ്രായപ്പെടുന്നുണ്ട്.
പരീശന്മാരെപ്പോലെ തന്നെ സദൂക്യരും യേശുവുമായി വിശ്വാസവിഷയങ്ങളിൽ തർക്കത്തിലേർപ്പെടുന്നത് സുവിശേഷങ്ങളിൽ കാണാമെങ്കിലും ഈ വിഭാഗങ്ങൾ പരസ്പരം ആശയപരമായ ശത്രുത പുലർത്തിയിരുന്നു.
പരീശന്മാരിൽ നിന്നും വ്യത്യസ്തമായി സദൂക്യർ ആത്മാവിന്റെ അനശ്വരതയിലും പുനരുത്ഥാനത്തിലും വിശ്വസിച്ചിരുന്നില്ല.
മോശയുടെ പുസ്തകങ്ങളിൽ (അഥവാ തോറയിൽ) എഴുതപ്പെട്ടിരിക്കുന്ന നിയമങ്ങൾ അതേപടി പാലിക്കണമെന്ന യാഥാസ്ഥിതിക മനോഭാവവും ലിഖിതനിയമങ്ങൾക്കപ്പുറമുള്ള പാരമ്പര്യങ്ങളുടെ തിരസ്കാരവും ഇവരുടെ പ്രത്യേകതകളായിരുന്നു.
മോശയുടെ കാലഘട്ടത്തിൽ നൽകപ്പെട്ടിരുന്ന നിയമങ്ങൾക്ക് കാലാനുസൃതമെന്ന നിലയിലുള്ള നിർവചനങ്ങൾ പരീശഗുരുക്കന്മാരായിരുന്ന റബ്ബിമാർ നൽകിയിരുന്നതിനെ സദൂക്യർ എതിർക്കുകയും ദൈവദൂഷണമായി കരുതുകയും ചെയ്തിരുന്നു.
സാമൂഹ്യമായി പരീശന്മാർ സാധാരണ യഹൂദരുടെ ഇടയിൽ സ്വാധീനം ഉറപ്പിച്ചിരുന്നെങ്കിൽ ധനികർ ഏറെയും സദൂക്യരോ സദൂക്യപക്ഷ ചായ്‌വ് ഉള്ളവരോ ആയിരുന്നു.
മോശെയുടെ നിയമത്തിനും ദേവാലയാരാധനയ്ക്കും പരമപ്രാധാന്യം കല്പിച്ച ഇവർ പൗരോഹിത്യത്തിലെ മേൽസ്ഥാനങ്ങൾ കൈയ്യടക്കി വച്ചിരുന്നു.
അതിനൊപ്പം റോമൻ മേൽക്കോയ്മയുടെ പരിമിതികൾക്കുള്ളിൽ യഹൂദർക്കു ലഭിച്ചിരുന്ന സിവിൽ അധികാരങ്ങളും ഇവരുടെ നിയന്ത്രണത്തിൽ ആയിരുന്നു.
യേശുവിന്റെ വിചാരണയിലും ശിക്ഷാവിധിയിലേക്കും നയിച്ച സംഭവങ്ങളിൽ മുഖ്യപങ്കുവഹിച്ചതായി പുതിയനിയമത്തിൽ പറയുന്ന മഹാപുരോഹിതൻ കയ്യഫായും അയാളുടെ അമ്മായിയപ്പനും പുരോഹിതപ്രമുഖനും ആയിരുന്ന ഹനാനും സദൂക്യരായിരുന്നു.
ഇഹലോകത്തിനപ്പുറത്തുള്ള ശിക്ഷാസമ്മാനങ്ങളിൽ ആശവയ്ക്കാതിരിക്കുകയും ദേവാലയാരാധനയിലും നിയമനിഷ്ഠയിലുമൂന്നിയ ധാർമ്മികത സുസ്ഥിതിക്കു വഴിതെളിക്കുമെന്നു വിശ്വസിക്കുകയും ചെയ്ത സദൂക്യർ, ക്രി.
വ.70-ൽ റോമാക്കാർക്കെതിരെയുള്ള യഹൂദകലാപത്തോടനുബന്ധിച്ച് യഹൂദദേശീയതയ്ക്കു നേരിടേണ്ടി വന്ന തിരിച്ചടിയേയും യെരുശലേമിലെ രണ്ടാം ദേവാലയത്തിന്റെ നാശത്തെയും തുടർന്ന് ക്ഷയിച്ച് തിരോഭവിച്ചു.
ഈ വിഭാഗത്തെക്കുറിച്ചുള്ള വിവരങ്ങൾക്ക് ഇന്ന് മുഖ്യമായും ആശ്രയിക്കാനുള്ളത്, താഴെപ്പറയുന്ന നാലു വിഭാഗം രേഖകളാണ്:- പരീശയരുടെ പിൻഗാമികളായ പിൽക്കാലത്തെ യഹൂദഗുരുക്കന്മാരുടെ രചനകൾ അടങ്ങുന്ന റബൈനിക സാഹിത്യം ക്രിസ്തീയരചനാസഞ്ചയമായ പുതിയനിയമം ക്രി.
ഒന്നാം നൂറ്റാണ്ടിലെ യഹൂദലേഖകനായ ജോസെഫസിന്റെ കൃതികൾ മറ്റൊരു സമകാലീനയഹൂദവിഭാഗമായ എസീനുകളുടെ രചനകൾ അടങ്ങിയ ചാവുകടൽ ചുരുളുകൾ
ഈ നാലു സ്രോതസ്സുകളും പ്രതിഫലിപ്പിക്കുന്നത് സദൂക്യരുടെ എതിർപക്ഷത്തു നിന്നുള്ള വീക്ഷണമാണ്.
ഉദാഹരണത്തിന് ജോസെഫസ് , ദൈവവിധിക്കു വിധേയമായല്ലാതെ മനുഷ്യർ സ്വന്തം ഭാഗധേയങ്ങൾ സ്വയം നിർമ്മിക്കുന്നു എന്ന വിശ്വാസം സദൂക്യരുടേതും, ദൈവത്തിന്റേയും മനുഷ്യന്റേയും പങ്കാളിത്തത്തെക്കുറിച്ചുള്ള കൂടുതൽ സന്തുലിതമായ വീക്ഷണം ഫരീസേയരുടേതുമായി അവതരിപ്പിച്ചു.
ഫരീസേയരെ അദ്ദേഹം ഉല്ലാസവന്മാരും സംസ്കാരസമ്പന്നരുമായും സദൂക്യരെ പരുക്കന്മാരും അപരിഷ്കൃതരുമായും ചിത്രീകരിച്ചു.
സദൂക്യരേക്കുറിച്ച് അവർ തന്നെ അവശേഷിപ്പിച്ച രേഖകളൊന്നും നിലവിലില്ലാത്തതിനാൽ, അവരുടെ വിശ്വാസത്തെ അവർ സ്വയം എങ്ങനെ കണ്ടിരുന്നു എന്നറിയാൻ വഴിയൊന്നുമില്ല.
൧ "ദേവാലയവുമായി ബന്ധപ്പെട്ട എല്ലാ ഉന്നതന്മാരേയും പോലെ അയാളും ഒരു സദൂക്യനായിരുന്നു.  കർക്കശമായ വിധികൾക്കു പേരുകേട്ടവരെന്ന് ഈ വിഭാഗത്തെ ജോസെഫസ് വിശേഷിപ്പിക്കുന്നു."
൨ സദൂക്യരുടെ എതിരാളികളായ പരീശന്മാരുടെ വിഭാഗത്തിൽ പെട്ട ആളായിരുന്നു ജോസെഫസ് .
സദൃശവാക്യങ്ങൾ
സി. ഗോപൻ രചിച്ച നാടകമാണ് സദൃശവാക്യങ്ങൾ .
2006-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
സദ്ദാം ബീച്ച്
കേരളത്തിലെ മലപ്പുറം ജില്ലയിലെ ഒരു മത്സ്യബന്ധന ഗ്രാമമാണ് സദ്ദാം ബീച്ച്.
പുത്തൻകടപ്പുറത്തിനും പരപ്പനങ്ങാടിയിലെ കെട്ടുങ്ങലിനും ഇടയിൽ 2 കിലോമീറ്റർ ദൈർഘ്യമുള്ള തീരദേശ മേഖലയാണ് ഇത്.
1991-ലെ ഗൾഫ്‌ യുദ്ധകാലത്തെ അനുകൂലിച്ച് മുൻ ഇറാഖ് ഏകാധിപതി സദ്ദാം ഹുസ്സൈന്റെ പേരാണ് ഗ്രാമത്തിനു നൽകിയിരിക്കുന്നത്.
മീൻ പിടിക്കുന്ന സ്ഥലങ്ങൾക്കടുത്തായി സ്ഥിതിചെയ്യുന്നതും പ്രധാനമായി മത്സ്യബന്ധനത്തെ ആശ്രയിച്ച് ഉപജീവനം നടത്തുന്നതുമായ ജനങ്ങൾ അധിവസിക്കുന്ന ഗ്രാമത്തെയാണ് മത്സ്യബന്ധനഗ്രാമം എന്നു വിളിക്കുന്നത്.
കടലിനടുത്തായാണ് ഇത്തരം ഗ്രാമങ്ങൾ സാധാരണ കാണുന്നത്.
വലിയ തടാകങ്ങൾക്കടുത്തും ഇത്തരം ഗ്രാമങ്ങളുണ്ടാകാറുണ്ട്.
356,000 കിലോമീറ്റർ വരുന്ന ലോകത്തെ കടൽത്തീരത്ത് ഇത്തരം ധാരാളം ഗ്രാമങ്ങളുണ്ട്.
ആധുനികശിലായുഗം മുതൽ ഇത്തരം ഗ്രാമങ്ങൾ നിലവിലുണ്ടായിരുന്നു.
മിക്ക ഗ്രാമങ്ങ‌ളും പരമ്പരാഗത രീതികളാണ് മത്സ്യബന്ധനത്തിന് ഉപയോഗിക്കുന്നത്.
പതിനെട്ടാം നൂറ്റാണ്ടിൽ ബ്രിട്ടീഷ്‌ അധിനിവേശ ശക്തികൾക്കെതിരെ പോരാട്ടം നയിച്ച ടിപ്പു സുൽത്താന്റെ പേരായിരുന്നു ഈ ഗ്രാമത്തിനു നൽകിയിരുന്നത്, ടിപ്പു സുൽത്താൻ ബീച്ച്.
1991-ലെ ഗൾഫ്‌ യുദ്ധം മുതൽ ഇറാഖ് നേതാവ് സദ്ദാം ഹുസ്സൈനു ഐക്യദാർഢ്യം പ്രഖ്യാപിച്ചുകൊണ്ട് സദ്ദാം ബീച്ച് എന്ന പേര് നൽകാൻ ഗ്രാമവാസികൾ തീരുമാനിച്ചു.
ഗ്രാമവാസികൾ സദ്ദാം ഹുസ്സൈന്റെ അമേരിക്ക വിരുദ്ധ നിലപാടുകളിൽ താൽപര്യം കാണിച്ചു.
സദ്ദാം ബീച്ച് എന്നറിയപ്പെടുന്ന തീരമേഖല ശ്രദ്ധിക്കപ്പെട്ടത് ഇറാഖ് നേതാവിന്റെ പേര് നൽകിയതിനു ശേഷമാണ്.
അന്നു മുതൽ സദ്ദാം ഹുസ്സൈന്റെ സാമ്രാജ്യത്വ വിരുദ്ധ നിലപാടുകളെക്കുറിച്ച് അവർ സംസാരിക്കുമായിരുന്നു.
അമേരിക്കയുടെ നേതൃതത്തിൽ നടന്ന ഇറാഖ് അധിനിവേശത്തെ ശക്തമായ രീതിയിൽ ഗ്രാമം എതിർത്തു.
2003 ഗൾഫ്‌ യുദ്ധം
ബാഗ്ദാദ് അധിനിവേശ കാലത്ത് ഗ്രാമത്തിൽ അനവധി അമേരിക്ക, ബ്രിട്ടീഷ്‌ വിരുദ്ധ പ്രകടനങ്ങൾ നടന്നു.
ഈ രാജ്യങ്ങളിൽ നിർമിച്ച സാധനങ്ങൾ ബഹിഷ്ക്കരിക്കുകയും അവ കടലിൽ എറിയുകയും ചെയ്തു.
സദ്ദാം ബീച്ച് ഗ്രാമത്തിലെ ഗൾഫിൽ ജോലിചെയ്യുന്ന പലർക്കും യുദ്ധം കാരണം ജോലി നഷ്ടപ്പെട്ട് നാട്ടിൽ വരേണ്ടി വന്നു, ഇത് രോഷം വർധിപ്പിച്ചു.
സദ്ദാം ഹുസ്സൈന്റെ വലിയ കട്ട്‌ഔട്ടുകളും ഇറാഖ് പതാകകളും ഗ്രാമത്തിലെ വഴിയോരങ്ങളിൽ ഉയർന്നു.
2006 നവംബറിൽ സദ്ദാം ഹുസ്സൈനെ തൂക്കിക്കൊല്ലാനുള്ള ഉത്തരവ് വന്നപ്പോൾ ഗ്രാമവാസികൾ പ്രധിഷേധ റാലി നടത്തുകയും അമേരിക്കൻ പ്രസിഡന്റ്‌ ജോർജ് ഡബ്ല്യൂ ബുഷിനെതിരെ മുദ്രാവാക്യങ്ങൾ വിളിക്കുകയും ചെയ്തു.
സ്ത്രീകളും കുട്ടികളും ഉൾപ്പെടെ അമ്പതോളം പേർ റാലിയിൽ പങ്കെടുത്തു.
2006 ഡിസംബർ 30-നു സദ്ദാം ഹുസ്സൈന്റെ വധശിക്ഷ നടപ്പാക്കിയതിനു പിന്നാലെ രോഷാകുലരായ സദ്ദാം ബീച്ച് നിവാസികൾ ബീച്ചിൽ ഒത്തുചേരുകയും യുഎസ് പ്രസിഡന്റ്‌ ജോർജ് ഡബ്ല്യൂ ബുഷിനെ ക്രൂരൻ എന്ന് വിശേഷിപ്പിക്കുകയും ചെയ്തു.
സദ്ദാം ബീച്ച് ഗ്രാമം മുസ്ലിം ഭൂരിപക്ഷ ഗ്രാമമാണ്.
വളരെ കുറച്ച് ഹിന്ദു കുടുംബങ്ങളേ ഗ്രാമത്തിൽ ഉള്ളൂ.
അതുകൊണ്ട്തന്നെ മുസ്ലിം പരമ്പരാഗത സംസ്കാരമാണ് ഗ്രാമത്തിലുള്ളത്.
ദഫ്മുട്ട്, കോൽക്കളി, അറവനമുട്ട് എന്നിവയാണ് സാധാരണയായ നാടോടി കലകൾ.
അവലംബം ↑ 1 2 3 Saddam a hero in Kerala village ↑ Pall of gloom on Saddam Beach ↑ ‘Saddam Beach’ in Sour Mood ↑ Saddam Beach’ shocked over death sentence ↑
സദ്ജീവന പുരസ്കാരം ഇംഗ്ലീഷ് വിലാസം https://ml.wikipedia.org/wiki/Right_Livelihood_Award
The award ceremony in the Riksdag of Sweden in 2009 The 2009 award is presented to David Suzuki by Jakob von Uexkull (right) and European Commissioner Margot Wallström (left)
സദ്ജീവന പുരസ്കാരം അഥവാ റൈറ്റ് ലൈവ്ലിഹുഡ് അവാർഡ് എന്നതു് 'ഇന്നത്തെ ഏറ്റവും രൂക്ഷമായ പ്രശ്നങ്ങൾക്കു് പ്രായോഗികവും അനുകരണീയവുമായ പരിഹാരങ്ങൾ കണ്ടെത്തുന്നവരെ ആദരിക്കാനും പിന്തുണയ്ക്കാനും' നൽകുന്ന അന്താരാഷ്ട്ര പുരസ്കാരമാണു്.
ഇത് 1980-ൽ ജർമ്മൻ -- സ്വീഡിഷ് മനുഷ്യസ്നേഹിയും, പത്രപ്രവർത്തകനും , തപാൽമുദ്രാസംഗ്രാഹകനുമായ ജേക്കബ് വോൺ യൂക്സ്കുൾ തന്റെ കമ്പനി വിറ്റ് അതിൽനിന്നും ലഭിച്ച മുതലുകൊണ്ടു ഈ പുരസ്കാരം സ്ഥാപിച്ചു.
ഈ പുരസ്കാരം സാധാരണ എല്ലാ വർഷവും ഡിസംബർ 9൹ ആണു് കൊടുക്കപ്പെടുന്നത്.
കുറിപ്പുകൾ ൧ "honour and support those offering practical and exemplary answers to the most urgent challenges facing us today .
സദ്രത്നമാല ഇംഗ്ലീഷ് വിലാസം https://ml.wikipedia.org/wiki/Sadratnamala
1819-ൽ കേരള സ്കൂൾ ഓഫ് മാത്തമാറ്റിക്സിലെ ജ്യോതിശാസ്ത്രജ്ഞനും ഗണിതശാസ്ത്രജ്ഞനുമായ ശങ്കര വർമ്മൻ രചിച്ച സംസ്കൃതത്തിലെ ജ്യോതിശാസ്ത്ര-ഗണിതശാസ്ത്രഗ്രന്ഥമാണ് സദ്രത്നമാല.
പാശ്ചാത്യ ഗണിതശാസ്ത്രവും ജ്യോതിശാസ്ത്രവും ഇന്ത്യയിൽ അവതരിപ്പിക്കപ്പെട്ട ഒരു കാലഘട്ടത്തിലാണ് പുസ്തകം എഴുതിയതെങ്കിലും കേരള വിദ്യാലയത്തിലെ ഗണിതശാസ്ത്രജ്ഞർ പിന്തുടരുന്ന പരമ്പരാഗത ശൈലിയിലാണ് ഇത് രചിച്ചിരിക്കുന്നത്.
ശങ്കര വർമ്മൻ മലയാളത്തിൽ പുസ്തകത്തെക്കുറിച്ച് വിശദമായ വ്യാഖ്യാനവും എഴുതിയിട്ടുണ്ട്.
കേരള സ്കൂൾ ഓഫ് മാത്തമാറ്റിക്‌സിന്റെ നേട്ടങ്ങളെക്കുറിച്ച് സി. എം. വിഷ് എഴുതിയ പ്രബന്ധത്തിൽ ഉദ്ധരിച്ച പുസ്തകങ്ങളിലൊന്നാണ് സദ്രത്നമാല.
1834 ൽ റോയൽ ഏഷ്യാറ്റിക് സൊസൈറ്റി ഓഫ് ഗ്രേറ്റ് ബ്രിട്ടനിലെയും അയർലണ്ടിലെയും ഇടപാടുകളിൽ പ്രസിദ്ധീകരിച്ച ഈ പ്രബന്ധം കേരള ഗണിതശാസ്ത്രജ്ഞരുടെ നേട്ടങ്ങൾ പാശ്ചാത്യ ഗണിതശാസ്ത്ര സ്കോളർഷിപ്പിന്റെ ശ്രദ്ധയിൽപ്പെടുത്താനുള്ള ആദ്യ ശ്രമമായിരുന്നു.
സദ്രി ഭാഷ ഇംഗ്ലീഷ് വിലാസം https://ml.wikipedia.org/wiki/Sadri_language A Sadri speaker speaking three languages, recorded in China .
ഇന്ത്യൻ സംസ്ഥാനങ്ങളായ ജാർഖണ്ഡ് , ഛത്തീസ്ഗഡ് , ഒഡീഷ , ബീഹാർ എന്നിവിടങ്ങളിൽ സംസാരിക്കുന്ന ഒരു ഇന്തോ-ആര്യൻ ഭാഷയാണ് സദ്രി (നാഗ്പുരി എന്നും അറിയപ്പെടുന്നു).
ഇത് സദന്റെ മാതൃഭാഷയാണ്.
മാതൃഭാഷക്കാരെ കൂടാതെ, ഖാരിയ, മുണ്ട, കുരുഖ് തുടങ്ങിയ നിരവധി ഗോത്രവർഗ വിഭാഗങ്ങളും ഇത് ഭാഷയായി ഉപയോഗിക്കുന്നു.
കൂടാതെ ഈ ഗോത്ര വിഭാഗങ്ങളിൽ നിന്നുള്ള നിരവധി സംസാരിക്കുന്നവർ ഇത് അവരുടെ ആദ്യ ഭാഷയായി സ്വീകരിച്ചിട്ടുണ്ട്.
അസം, പശ്ചിമ ബംഗാൾ, ബംഗ്ലദേശ് എന്നിവിടങ്ങളിലെ ടീ-ഗാർഡൻ കമ്മ്യൂണിറ്റികൾക്കിടയിൽ ഇത് ഒരു ഭാഷാപദമായും ഉപയോഗിക്കുന്നു.
2011 ലെ സെൻസസ് അനുസരിച്ച്, നാഗ്പുരി ഭാഷ സംസാരിക്കുന്ന ഏകദേശം 5,130,000 പേർ ഉണ്ടായിരുന്നു, ഇതിൽ 19,100 പേർ ഗവാരി എന്നും 4,350,000 പേർ "സദൻ/സദ്രി" എന്നും 763,000 പേർ "നാഗ്പുരിയ" എന്നും അറിയപ്പെടുന്നു.
ഏകദേശം 7 ദശലക്ഷം ആളുകൾ ഇത് രണ്ടാം ഭാഷയായി സംസാരിക്കുന്നു.
സദ്റുദ്ദീൻ വാഴക്കാട് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ അറിയപ്പെടുന്ന എഴുത്തുകാരനും പ്രഭാഷകനും സാമൂഹിക പ്രവർത്തകനുമാണ് സദ്റുദ്ദീൻ വാഴക്കാട് .
(1977 ജനുവരി 31- ).
വയനാട് ആസ്ഥാനമായി 2016ൽ സ്ഥാപിതമായ പീസ് വില്ലേജ് ഫൗണ്ടേഷൻ സെക്രട്ടറിയും, 2006 മുതൽ പ്രബോധനം വാരികയുടെ സീനിയർ സബ് എഡിറ്ററുമാണ്.
മലപ്പുറം ജില്ലയിലെ വാഴക്കാട് പഞ്ചായത്തിൽ, ആക്കോട് ആറ്റുപുറത്ത് അബൂബക്കർ മാസ്റ്ററുടെയും, വാഴക്കാട് എം.ടി അഹ്മദ്കുട്ടി മൗലവിയുടെ മകൾ എം.ടി ജുവൈരിയയുടേയും മകനായി  ജനനം.
പിതാവ് ആക്കോട് മഹല്ല് ഖാദിമാരുടെ കളത്തിങ്ങൽ കുടുംബാംഗവും മാതാവ് ശൈഖ് സൈനുദ്ദീൻ മഖ്ദൂമിൻ്റെ പാരമ്പര്യമുള്ള മഖ്ദൂം കുടുംബാംഗവുമാണ്.
ആക്കോട് കോടിയമ്മൽ എൽ.പി.സ്കൂൾ, വിരിപ്പാടം യു.പി സ്കൂൾ എന്നിവിടങ്ങളിലെ പഠനത്തിന് ശേഷം, വാഴക്കാട് ഗവൺമെൻ്റ് ഹൈസ്കൂളിൽ നിന്ന് 1992ൽ എസ്.എസ്.എൽ.സി പൂർത്തിയാക്കി.
കാസർകോഡ് ആലിയ കോളേജിൽ നിന്ന് അറബിക് ആൻ്റ് ഇസ്ലാമിക് സ്റ്റഡീസിൽ ബിരുദവും പി.ജിയും 1992-2000).
കോട്ടക്കൽ പറപ്പൂർ ഇസ്ലാമിയാ കോളേജ് (2000-2003), കൊണ്ടോട്ടി മർകസുൽ ഉലൂം (2003-2006) എന്നിവിടങ്ങളിൽ അധ്യാപകനായിരുന്നു.
2006 മുതൽ പ്രബോധനം വാരികയുടെ പത്രാധിപസമിതി അംഗം.
ഇപ്പോൾ സീനിയർ സബ് എഡിറ്റർ.
വിദ്യാഭ്യാസ-സാമൂഹിക സേവന രംഗത്ത് താൽപര്യപൂർവം ഇടപെടുന്നു.
വയനാട് കേന്ദ്രമായി 2016ൽ ആരംഭിച്ച പീസ് വില്ലേജിൻ്റെ സെക്രട്ടറിയായി പ്രവർത്തിച്ചു വരുന്നു.
വ്യത്യസ്തമായ പതിനേഴ് സംരംഭങ്ങൾ ഉൾക്കൊള്ളുന്നജീവകാരുണ്യ പദ്ധതിയാണ് പീസ് വില്ലേജ്.
വാഴക്കാട് ഇസ്ലാമിക് പ്രീച്ചിങ്ങ് ട്രസ്റ്റ് അംഗമാണ്.
വൈജ്ഞാനിക ഇടപെടലുകൾ
ലേഖകൻ, ഗ്രന്ഥകാരൻ, പ്രഭാഷകൻ എന്നീ നിലകളിൽ വൈജ്ഞാനിക സേവനം നിർവഹിക്കുന്നു.
മാധ്യമം, ചന്ദ്രിക, പച്ചക്കുതിര മാസിക, സുപ്രഭാതം, പ്രബോധനം വാരിക, ശബാബ് വാരിക തുടങ്ങിയവയിൽ ലേഖനങ്ങളും അഭിമുഖങ്ങളും പ്രസിദ്ധീകരിച്ചിട്ടുണ്ട്.
നിരവധി ജീവചരിത്ര രചനകളും ജീവിതാനുഭവങ്ങൾ ആവിഷ്കരിക്കുന്ന അഭിമുഖങ്ങളും തയ്യാറാക്കി.
ജസ്റ്റിസ് കെ.ടി തോമസ്, പ്രഫ.
നബീസ ഉമ്മാൾ, മുട്ടാണിശേരിൽ കോയകുട്ടി മൗലവി, ഡോ.എ.എൻ.പി ഉമ്മർ കുട്ടി, പ്രഫ.
കെ.എ ജലീൽ,  പ്രഫ.
കെ.എ സിദ്ദീഖ് ഹസൻ, പാണക്കാട് സാദിഖലി ശിഹാബ് തങ്ങൾ, ഡോ. അലി മുഹ്്യിദ്ദീൻ അൽ ഖറദാഗി,ശൈഖ് അഹ്മദ് കുട്ടി ടൊറണ്ടോ തുടങ്ങിയവരുടെ അഭിമുഖങ്ങൾ ശ്രദ്ധേയമാണ്.
കേരള മുസ്ലിം സ്ത്രീ ചരിത്രത്തിൽ പ്രത്യേക ഗവേഷണം നടത്തുകയും പഠനങ്ങൾ പ്രസിദ്ധീകരിക്കുകയും ചെയ്തു.
അറബ്, ഉർദു, ഇംഗ്ലീഷ് ഭാഷകൾ കൈകാര്യം ചെയ്യുന്നു.
കേരള മുസ്ലിം സ്ത്രീ ചരിത്രം, സാംസ്കാരിക ദേശീയത, വർഗീയ ഫാഷിസം, സൂഫീ ത്വരീഖത്തുകൾ തുടങ്ങിയവയാണ് പ്രധാന പഠനവിഷയങ്ങൾ.
നിരവധി പ്രഭാഷണങ്ങൾ നിർവഹിച്ചു.
പുസ്തകങ്ങൾ ;
സ്ഫോടന ഭീകരതയുടെ സംഘ് പരിവാർ പരമ്പര - ചിന്ത ബുക്സ്, തിരുവനന്തപുരം
2.
സംഘപരിവാർ വർഗീയ ഫാഷിസവും വിദേശ ഫണ്ടിംഗും - പ്രതീക്ഷ ബുക്സ്, കോഴിക്കോട്
3.
ഇസ്ലാമിലെ ത്വരീഖത്തും ത്വരീഖത്തിലെ ഇസ്ലാമും - വചനം ബുക്സ്, കോഴിക്കോട്
4.
സംവാദത്തിൻ്റെ സംസ്കാരം - ഐ.പി.എച്ച്, കോഴിക്കോട്
5.
പത്മശ്രീ അലി മണിക്ഫാൻ; കണ്ടുപിടുത്തങ്ങളുടെ കപ്പിത്താൻ -
ബി.എസ്.എം ട്രസ്റ്റ്, ഏലാങ്കോട്, പാനൂർ
6.
കമലാ സുരയ്യ സഫലം ഈ യാത്ര -വചനം ബുക്സ്, കോഴിക്കോട്
7.
കമലാ സുരയ്യ സംസാരിക്കുന്നു - തിരൂരങ്ങാടി ബുക്സ്
8.
നവോത്ഥാന ധർമ്മങ്ങൾ -ഐ.
പി.എച്ച്, കോഴിക്കോട്
19.
പ്രസ്ഥാന യാത്രകൾ -ഐ.
പി.എച്ച്, കോഴിക്കോട്
10.
നടന്നു തീരാത്ത വഴികൾ - ഐ.പി.എച്ച്, കോഴിക്കോട്
11.
നിലപാടുള്ള പ്രസ്ഥാനം -ഐ.
പി.എച്ച്, കോഴിക്കോട്
12.
ജീവിതം തൊട്ടറിയാൻ - ബി.എസ്.എം ട്രസ്റ്റ്, ഏലാങ്കോട്, പാനൂർ
കുടുംബം
ഭാര്യ: പി. എ ഉസ് വത് ജഹാൻ
മക്കൾ: ദിൽശാൻ അഹ് മദ്, അമൽ ശാദിൻ, അൻഫസ് ഹാദി
വിലാസം: അപ്പാട, എടവണ്ണപ്പാറ, വാഴക്കാട്, മലപ്പുറം 673645
sadarvzkd@gmail.com
റഫറൻസ്
1.
https://sadarudheenvazhakkad.com/ 2.
https://www.prabodhanam.net/article/10621/841 3.
https://www.iphbooks.com/online-store.php?author=Sadarudheen%20Vazhakkad 4.
https://www.flipkart.com/samvadhathinde-samskaram/p/itm909b3c470285f
മുതുകുളം പാർവ്വതി അമ്മ ഇംഗ്ലീഷ് വിലാസം https://ml.wikipedia.org/wiki/Muthukulam_Parvati_Amma
മഹാകവിത്രയത്തിന്റെ കാലഘട്ടത്തെ തുടർന്നു വന്ന കവികളിൽ പ്രമുഖയാണ് മുതുകുളം പാർവ്വതി അമ്മ .
കവിതാ രചനയിലും പ്രസംഗത്തിലും അദ്ധ്യാപനത്തിലും ഒരുപോലെ വൈദഗ്ദ്ധ്യം ഇവർക്കുണ്ടായിരുന്നു.
ആലപ്പുഴ ജില്ലയിലെ മുതുകുളം തട്ടയ്ക്കാട്ടുശ്ശേരിയിൽ  രാമപ്പണിയ്ക്കരുടേയും വെളുമ്പിയമ്മയുടേയും മകളായി 1904 ജനുവരി 28നു ജനിച്ചു.
മുതുകുളത്തെ കൃഷ്ണൻ നായർ എന്ന ആശാന്റെ കീഴിൽ ബാലപാഠങ്ങൾ അഭ്യസിച്ചു.
തുടർന്ന് കീരിക്കാട്ട്  വി.എം.ജി സ്ക്കൂളിലും കൊല്ലത്തെ വി.എച്ച് സ്ക്കൂളിലുമായിരുന്നു വിദ്യാഭ്യാസം.
മദ്രാസ് സർവ്വകലാശാലയിൽ നിന്നു  വിദ്വാൻ പരീക്ഷയും വിശാരദും വിജയിച്ച ശേഷം അദ്ധ്യാപികയായി ജോലിയിൽ പ്രവേശിച്ചു.
വിദ്യാഭ്യാസ കാലത്തുതന്നെ സാഹിത്യപ്രവർത്തനങ്ങളിൽ താത്പര്യം പ്രകടിപ്പിച്ചുതുടങ്ങിയിരുന്ന പാർവ്വതിയമ്മയുടെ ആദ്യകൃതി യഥാർത്ഥ ജീവിതം ടി.സി.കല്യാണിയമ്മയുടെ ശാരദ എന്ന വനിതാമാസികയിലാണ് പ്രസിദ്ധികരിയ്ക്കപ്പെട്ടത്.
ഉദയപ്രഭ എന്ന പേരിൽ പ്രസിദ്ധീകരിയ്ക്കപ്പെട്ട ആദ്യകവിതാസമാഹാരത്തിനു ഉള്ളൂരാണ് അവതാരിക എഴുതിയത്.
കുമാരനാശാന്റെ അപൂർണ്ണകൃതിയായ ബുദ്ധചരിതം എഴുതിപ്പൂർത്തിയാക്കിയത് പാർവ്വതിയമ്മയാണ്.
പന്ത്രണ്ടാം വയസ്സു മുതൽ കവിത എഴുതി തുടങ്ങി.
ഖണ്ഡകാവ്യം , ലഘു കവനങ്ങൾ, നാടകം , കഥ , ജീവചരിത്രം തുടങ്ങി സാഹിത്യത്തിന്റെ വിവിധ മേഖലകളിലായി 19 ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്.
വിവർത്തനത്തിലും പ്രാഗല്ഭ്യം തെളിയിച്ചിട്ടുണ്ട്.
പ്രധാനകൃതികൾ ഒരു വിലാപം, ശ്രീചിത്തിര മഹാരാജ വിജയം, മാതൃ വിലാപം, അശ്രു കുടീരം (ഖണ്ഡകാവ്യങ്ങൾ).
ഉദയപ്രഭ, ഗാനാഞ്ജലി, ഗാനദേവത, പൂക്കാരി (കവിതാ സമാഹാരങ്ങൾ).
ഭുവനദീപിക, അഹല്യ, സേവ് ഇന്ത്യ, ധർമ്മ ബലി (നാടകങ്ങൾ).
കർമ്മഫലം, കഥാമഞ്ജരി (കഥകൾ).
ശ്രീനാരായണ മാർഗ്ഗം, രണ്ടു ദേവതകൾ (ജീവചരിത്രം).
ശ്രീബുദ്ധചരിതം-ഉത്തരാർദ്ധം, ശ്രീമദ് ഭഗവദ് ഗീത, ഭാരതീയ വനിതകൾ (വിവർത്തനങ്ങൾ).
മുതുകുളം ഇംഗ്ലീഷ് വിലാസം https://ml.wikipedia.org/wiki/Muthukulam ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
9°13′0″N 76°27′30″E ﻿ / ﻿ 9.21667°N 76.45833°E ﻿ / 9.21667; 76.45833 ആലപ്പുഴ ജില്ലയിൽ കാർത്തികപ്പള്ളി താലൂക്കിലുള്ള ഒരു ഗ്രാമമാണ് മുതുകുളം .
കിഴക്ക്  പത്തിയൂരും പടിഞ്ഞാറ് കായംകുളം കായലും ആറാട്ടുപുഴയും തെക്ക് കണ്ടല്ലൂരും,വടക്ക് ചിങ്ങോലിയും ആണ് അതിരുകൾ.
As of 2001 ഇന്ത്യൻ കാനേഷുമാരി പ്രകാരം, 21,181 ആണ് മുതുകുളത്തെ ജനസംഖ്യ.
ഇതിൽ 9,762 പുരുഷന്മാരും 11,419 സ്ത്രീകളും ഉൾപ്പെടുന്നു.
കന്യാകുമാരി - പൻവേൽ ദേശീയപാത 66-ന്റെ അരികത്താണ് മുതുകുളം സ്ഥിതി ചെയ്യുന്നത്.
പടിഞ്ഞാറ് ഭാഗം കായലാണ്.
കായലിനപ്പുറത്ത് ആറാട്ടുപുഴ ഗ്രാമത്തിന്റെ ഭാഗമായ ഒരു തുരുത്താണ് മുതുകുളത്തേയും അറബിക്കടലിനേയും തമ്മിൽ വേർത്തിരിക്കുന്നത്.
കായംകുളവും ഹരിപ്പാടുമാണ് അടുത്തുള്ള നഗരങ്ങൾ.
കായംകുളം താപവൈദ്യുതി നിലയം മുതുകുളത്താണ് [
ആറാട്ടുപുഴ പഞ്ചായത്തിലാണ് കായംകുളം താപവൈദ്യുതനിലയം ] സ്ഥി
തി ചെയ്യുന്നത്.
ഗവൺമെന്റ് എൽ.പി.ജി.സ്കൂൾ (കൊട്ടാരം സ്കൂൾ, മുതുകുളം) 2.
മുതുകുളം ഹൈസ്കൂൾ 3.
കെ.വി .
സംസ്കൃത ഹൈസ്കൂൾ 4.
മുതുകുളം എസ് .
എം യു.പി.സ്കൂൾ എന്നിവയാണ് ഇവിടുത്തെ പ്രധാന വിദ്യാലയങ്ങൾ.
കുന്തി ദേവി പ്രതിഷ്ഠിച്ചതെന്ന് പറയപ്പെടുന്ന പാണ്ഡവർകാവ് ദേവിക്ഷേത്രം ഇവിടെയാണ് സ്ഥിതി ചെയ്യുന്നത്.
ശാന്തദുർഗ്ഗ (ദേവി)യാണ് ഇവിടുത്തെ പ്രധാന പ്രതിഷ്ഠ.
ശ്രീ ഭദ്രകാളി പ്രതിഷ്ഠ നിലകൊള്ളുന്ന ഈരയിൽ ദേവിക്ഷേത്രവും മുതുകുളത്തിന്റെ പ്രത്യേകതയാണ്.
== പ്രശസ്തർ == പ്രശസ്ത  നാദസ്വര വിദ്വാൻ മാരായ  ശ്രീ മുതുകുളം അംബികാ സിസ്റ്റേഴ്സ്, ശ്രീ മുതുകുളം സുശീലൻ ഭാഗവതർ എ ഐ ആർ, മുതുകുളം ശ്രീ മഹാദേവൻ എ ഐ ആർ, മുതുകുളം തുളസി കൃഷ്ണ  
പ്രശസ്ത സിനിമാ അഭിനേതാക്കളായ മുതുകുളം രാഘവൻ പിള്ളയും , അശോകനും.